Ek was vandag weer by Dr. Blomerus en dit was die regte besluit. Hy sal nie onnodige toetse doen of my in ' n Hospitaal inboek en vergeet vir dae lank nie... Nee, Blommetjie weet wat hy doen en hy het in ' n paar uur se tyd meer vir my beteken as wat die ander Kardioloog in Wilgers in 5 dae nie kon doen nie.
My mitraal klep lek nog Graad 2-3. Dis nie baie goeie nuus nie, maar die hartkamers en hartspier en als lyk nog baie mooi en dis die groot goed wat tel. Ons moet die kleplek maar net weer 6 maandeliks monitor en kyk of daar verandering is. Geen mens weet of ek eendag ' n Klep-vervanging sal moet kry nie, maar vir die oomblik was Operasie ' n sukses, want ek is tenminste nie meer in hartversaking nie en die Atrium is terug na normale grootte. Die " Pulmonary hypertension" bly nog ' n raaisel, want die Echo wys nie enige tekens daarvan nie en indien daar wel drukke is, is dit matig en nie ' n probleem nie.
So, nou sit ek hier met ' n 24 holter EKG en gaan more in vir " tilt toets" om te kyk of ek POTS het of die aritmie dalk die floutes veroorsaak. In ' n mate hoop ek maar vir ' n positiewe resultaat op die Tilt, sodat ek ' n diagnose en behandeling daarvoor kan kry, want as die toets negatief is, het ek nog nie die oorsaak en die oplossing vir Sinkopie nie (het in laaste 2 weke 4 keer gebeur).
Vraag 1: hoekom lek die klep na " annuluplasty ring" ingewerk is?
Vraag 2: hoe behandel ' n mens POTS?
Vraag 3: het die HERBALIFE Shake wat ek al vir die afgelope 2 maande drink dalk ' n effek op floutes, aritmie, hart, ens.?
1.Die klep slippe is dalk maar net verrek en pap en sluit dalk nie 100% nie.
2. Behandeling van POTS - gewoonlik probeer mens 'n oorsaak vind. sien ook http://www.dinet.org/what_helps.htm